“જુઓ મિસ, મને ખોટો નહિ સમજતા. સ્ટેશન પર શું થયું એ તો તમને ખબર જ છે. તમે જયારે દોડીને ટ્રેનમાંથી બહાર આવ્યા, બરાબર ત્યારે જ હું પણ મારા ડબ્બામાંથી બહાર નીકળ્યો હતો. તમને દોડતા જોયા અને પછી ગોળીનો અવાજ સાંભળ્યો. પેલા ચોરે કરેલા ફાયરીંગમાં તમને ખભામાં ગોળી વાગેલી. હું તમને કંઈ પૂછું એ પહેલા તો તમે બેહોશ થઇ ગયા. ગોળી કાઢવા માટે નાના એવા ઓપરેશનની જરૂર હતી. એના ફોર્મમાં સાઈન કરવા માટે જ મારે તમારી ઓળખાણ મારા પત્ની તરીકે આપવી પડી.”